Januar 2014

Saint-Gobain Abrasives stiller ut på International Hardware Fair - Eisenwarenmesse

Saint-Gobain Abrasives, verdens ledende produsent av slipeprodukter, stiller ut på International Hardware Fair – Eisenwarenmesse i Køln, Tyskland, 9-12 mars 2014 (hall 10.2, monter A-009). På messen lanseres flere nyheter, bl.a. den nye generasjonen navrondeller, slipeprodukter for gjør-det-selv og billakkering samt maskiner og skiver for bygg- og anleggsmarkedet.

På messen presenteres den nye generasjonen navrondeller, Norton Quantum Fast Cut, som er basert på en helt ny slipeteknologi med keramisk slipemiddel i kombinasjon med et mykt bindemiddel som gir betydelig høyere avvirkning i henhold til produsenten. Norton Quantum Fast Cut har dessuten et lavere vibrasjonsnivå enn tradisjonelle navrondeller noe som forbedrer arbeidsmiljøet for brukeren.

For gjør-det-selv markedet forhåndsvises et helt nytt sortiment slipe- og polèrprodukter for bilreparasjon som f.eks. sliping av metall, plast, sparkel, primer og lakk. Disse nye produktene, som inngår i Norton Expert-sortimentet, kommer til å være tilgjenglige senere i 2014. For profesjonelle håndtverkere lanseres et nytt sortiment slipepapir som benyttes enten for hånd eller med maskin. Slipepapiret, som er motstandskraftig og har lang levetid, brukes fra grov til finsliping av tre, maling, metall, lakk og gips.

For bygg- og anleggsarbeider presenteres bl.a. Clippers nye håndholdte bensinkappemaskiner som er av lettvektstypen. Dessuten vises flere diamantblader som f.eks.. Duo Extreme+ som gir hurtigere kapping og saging enn tradisjonelle blader og 4x4 Explorer+ som kan brukes på flere ulike materialer.